CELEX: 32021R0966
Language: sl
Date: 2021-06-11 00:00:00
Title: Izvedbena uredba Komisije (EU) 2021/966 z dne 11. junija 2021 o odobritvi začasnega odstopanja od pravil o preferencialnem poreklu iz Delegirane uredbe (EU) 2015/2446 Zelenortskim otokom za pripravljene ali konzervirane filete tuna, pripravljene ali konzervirane filete skuše in pripravljene ali konzervirane filete fregatnega trupca ali trupca

17.6.2021   
               
               
                  SL
               
               
                  Uradni list Evropske unije
               
               
                  L 214/34
               
            
         IZVEDBENA UREDBA KOMISIJE (EU) 2021/966
         z dne 11. junija 2021
         o odobritvi začasnega odstopanja od pravil o preferencialnem poreklu iz Delegirane uredbe (EU) 2015/2446 Zelenortskim otokom za pripravljene ali konzervirane filete tuna, pripravljene ali konzervirane filete skuše in pripravljene ali konzervirane filete fregatnega trupca ali trupca
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 64(6) in člena 66(b) Uredbe,
         ob upoštevanju naslednjega:
         
                     (1)
                  
                  
                     Zelenortski otoki so država, ki uživa ugodnosti posebnega spodbujevalnega režima za trajnostni razvoj in dobro upravljanje iz člena 1(2)(b) Uredbe (EU) št. 978/2012 Evropskega parlamenta in Sveta (2) oziroma t. i. splošnega sistema preferencialov (GSP+). Pravila o preferencialnem poreklu za namene splošnega sistema preferencialov (GSP) so z izjemo postopkovnih pravil določena v Delegirani uredbi Komisije (EU) 2015/2446 (3).
                  
               
                     (2)
                  
                  
                     Zelenortski otoki so z dopisom z dne 18. marca 2020 predložili zahtevo za podaljšanje začasnih odstopanj od pravil o preferencialnem poreklu iz Delegirane uredbe (EU) 2015/2446, ki so bila odobrena z izvedbenima uredbama Komisije (EU) 2019/561 (4) in (EU) 2019/620 (5). Zahteva se je nanašala na letno količino 5 000 ton pripravljenih ali konzerviranih filetov tuna, 3 000 ton pripravljenih ali konzerviranih filetov skuše in 1 000 ton pripravljenih ali konzerviranih filetov fregatnega trupca ali trupca. Na podlagi zahtevanega odstopanja bi se ti izdelki šteli za izdelke s poreklom z Zelenortskih otokov, tudi če bi bili proizvedeni iz rib brez porekla.
                  
               
                     (3)
                  
                  
                     Zelenortski otoki so svojo zahtevo za podaljšanje navedenih odstopanj podprli z opiranjem na argumente iz prejšnjih zahtev, za katere menijo, da so še vedno ustrezni, ter ki se nanašajo na majhne količine tuna in skuše, ulovljene v njihovih teritorialnih vodah, omejene ribolovne možnosti zunaj njihovih teritorialnih voda in omejeno trajanje ribolovne sezone. Drugi element, poudarjen v zahtevi, je, da so Zelenortski otoki nedavno razvili svojo pristaniško infrastrukturo. Posledično lahko upravljajo z večjimi količinami rib, da se zagotovi oskrba lokalne  ribiške predelovalne industrije in tako ohranijo njene proizvodne zmogljivosti. V zahtevi so bile poudarjenetudi težave, s katerimi se soočajo Zelenortski otoki zaradi zamud pri začetku uporabe Sporazuma o gospodarskem partnerstvu med Evropsko unijo in zahodno Afriko. Zelenortski otoki v argumentaciji poudarjajo potrebo po odstopanju od pravil GSP o preferencialnem poreklu, saj se še ni mogoče sklicevati na kvote po poreklu ali kumulacijska pravila iz Sporazuma o gospodarskem partnerstvu, ker se ta še ne uporablja začasno.
                  
               
                     (4)
                  
                  
                     Odstopanje iz člena 64(6) Uredbe (EU) št. 952/2013 (carinski zakonik Unije) je začasne narave in je predmet izboljšane skladnosti s pravili o poreklu za zadevne izdelke in z zahtevo glede upravnega sodelovanja. Da bi država prosilka lahko upravljala tako odstopanje od pravil o preferencialnem poreklu, mora upoštevati pravila o poreklu za zadevne izdelke in s tem povezane postopke ter zagotoviti dobro upravno sodelovanje.
                  
               
                     (5)
                  
                  
                     V zvezi s tem so ukrepi spremljanja, ki jih je Evropska komisija izvedla v zadnjih nekaj letih v okviru odstopanja, odobrenega v skladu s členom 64(6) Uredbe (EU) št. 952/2013, razkrili nekatere pomanjkljivosti v zvezi z upravnim sodelovanjem Zelenortskih otokov s carinskimi organi držav članic pri preverjanju dokazil o poreklu. Takšne pomanjkljivosti bi lahko povzročile zavrnitev zahtevanega odstopanja na podlagi razlogov, ki so jih predložili Zelenortski otoki. Vendar so se morali Zelenortski otoki in zlasti njihova ribiška industrija po predložitvi navedene zahteve soočiti z globoko krizo zaradi izgube dohodka, ki jo je povzročila pandemija COVID-19. Komisija ima na podlagi člena 64(6) zakonika pravico, da upošteva te nove razmere in na lastno pobudo odloči o odobritvi odstopanja.
                  
               
                     (6)
                  
                  
                     Zelenortskim otokom bi bilo zato treba odobriti začasno odstopanje od zahteve v skladu s pravili o preferencialnem poreklu, da bi se izdelki šteli za izdelke s poreklom iz države upravičenke samo, če so izdelki, ki vsebujejo materiale iz poglavij 3 in 16 kombinirane nomenklature, v celoti pridobljeni v navedeni državi. V prvem letu uporabe odstopanja bi bilo treba odobriti odstopanje za letno količino 5 000 ton pripravljenih ali konzerviranih filetov tuna, 3 000 ton pripravljenih ali konzerviranih filetov skuše in letno količino 1 000 ton pripravljenih ali konzerviranih filetov fregatnega trupca ali trupca. Da bi se upoštevali trgovinski interesi Evropske unije ter ohranila poštena konkurenca med njeno domačo ribiško industrijo in tretjo državo, bi se morala letna količina v naslednjih letih zmanjšati v skladu s količinami iz prilog I in II, razen za pripravljene ali konzervirane filete fregatnega trupca ali trupca. Trajanje odstopanja bi moralo biti omejeno na tri leta, da bi Zelenortski otoki lahko okrevali po krizi zaradi COVID-19 in si prizadevali za dokončanje potrebnih strukturnih prilagoditev v ribiškem sektorju s ciljem izpolnitve pravil o poreklu za zadevne izdelke. Vendar bi bilo treba odstopanje odobriti pod pogojem, da carinski organi Zelenortskih otokov izvajajo količinske preglede izvoza izdelkov, za katere velja odstopanje, ter da Komisiji pošljejo izjavo o količinah, za katere so bile izdane navedbe o poreklu v skladu s to uredbo, in zaporedne številke teh navedb.
                  
               
                     (7)
                  
                  
                     Poleg tega bi bilo treba Zelenortskim otokom odobriti odstopanje, določeno v preferencialnih pravilih o poreklu GSP za tuna in skušo, pod pogojem, da pristojnim službam Komisije redno poročajo o ukrepih, ki so jih sprejeli za izboljšanje skladnosti s pravili o poreklu izdelkov in s tem povezanimi postopki, ter da zagotovijo upravno sodelovanje, ki je potrebno za izvajanje preferencialnih režimov v okviru GSP iz člena 1(2) Uredbe (EU) št. 978/2012. Ta poročila bi bilo treba predložiti v skladu z natančnim časovnim razporedom, pri čemer bi morale morebitne zamude pri izpolnjevanju določenih rokov voditi do začasne prekinitve odstopanja, o čemer se obvestijo pristojni organi Zelenortskih otokov po opominu in povabilu k predložitvi poročil v desetih delovnih dneh. Kakršna koli začasna prekinitev ne podaljšuje obdobja, določenega v Uredbi in njenih prilogah I in II. Elementi, ki jih je treba vključiti v navedena poročila, bi morali biti navedeni v prilogi k tej uredbi.
                  
               
                     (8)
                  
                  
                     Količine iz prilog k tej uredbi bi se morale upravljati v skladu s členi 49 do 54 Izvedbene uredbe Komisije (EU) 2015/2447 (6), ki urejajo upravljanje tarifnih kvot.
                  
               
                     (9)
                  
                  
                     Ukrepi iz te uredbe bi morali začeti veljati dan po njeni objavi in se uporabljati retroaktivno od 1. januarja 2021, da bi se upoštevale težke razmere Zelenortskih otokov in da bi se jim omogočila uporaba odstopanja za izdelke, uvožene v EU po navedenem datumu.
                  
               
                     (10)
                  
                  
                     Ukrepi, predvideni s to uredbo, so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Z odstopanjem od člena 41(b) in člena 45 Delegirane uredbe (EU) 2015/2446 se izdelki iz prilog I in II, proizvedeni na Zelenortskih otokih iz rib brez porekla, obravnavajo kot s poreklom z Zelenortskih otokov v skladu s členi 2, 3 in 4 te uredbe.
         
         
            Člen 2
            
               1.   Odstopanje se uporablja za izdelke, ki so bili izvoženi z Zelenortskih otokov ter prijavljeni za sprostitev v prosti promet v Uniji, in sicer v obdobju od 1. januarja 2021 do 31. decembra 2023.
            
            
               2.   Odstopanje se uporablja za izdelke do letnih količin, navedenih v Prilogi I (tun) in Prilogi II (skuša in trupec).
            
            
               3.   Odstopanje se uporablja pod pogojem, da so izpolnjeni pogoji iz člena 43 Delegirane uredbe (EU) 2015/2446.
            
         
         
            Člen 3
            Količine iz prilog I in II k tej uredbi se upravljajo v skladu s členi 49 do 54 Izvedbene uredbe (EU) 2015/2447, ki urejajo upravljanje tarifnih kvot.
         
         
            Člen 4
            Odstopanje se odobri pod naslednjimi pogoji:
            
                        1.
                     
                     
                        Carinski organi Zelenortskih otokov sprejmejo potrebne ukrepe za izvajanje količinskih pregledov izvoza izdelkov iz člena 1.
                     
                  
                        2.
                     
                     
                        V navedbe o poreklu, ki jih sestavijo registrirani izvozniki, se vpiše naslednje: „Derogation — Commission Implementing Regulation (EU) 2021/966“.
                     
                  
                        3.
                     
                     
                        Pristojni organi Zelenortskih otokov Komisiji pošljejo izjavo o količinah, za katere so bile v skladu s to uredbo sestavljene navedbe o poreklu, in kopije teh dokazil. Ta poročila se pošljejo Komisiji šest mesecev, 18 mesecev in 30 mesecev po začetku veljavnosti te uredbe.
                     
                  
                        4.
                     
                     
                        Pristojni organi Zelenortskih otokov Komisiji hkrati s poročili iz odstavka 3 pošljejo poročilo s podrobnimi informacijami o ukrepih, ki so jih sprejeli za:
                        
                                    (a)
                                 
                                 
                                    zagotavljanje skladnosti s pravili o poreklu izdelkov in s tem povezanimi postopki;
                                 
                              
                                    (b)
                                 
                                 
                                    zagotavljanje upravnega sodelovanja, ki je potrebno za izvajanje preferencialnih režimov v okviru GSP.
                                 
                              
                  Zahtevane informacije, ki jih morajo sporočiti pristojni organi Zelenortskih otokov, so navedene v Prilogi III.
         
         
            Člen 5
            Če pristojni organi ne izpolnijo svoje obveznosti poročanja iz člena 4(3) in (4) v rokih, določenih v navedenem členu, Komisija pošlje opomnik pristojnim organom Zelenortskih otokov in jih pozove, naj v desetih delovnih dneh predložijo zahtevane informacije. Če pristojni organi Zelenortskih otokov na to zahtevo ne odgovorijo v določenem roku, lahko Komisija začasno prekine odstopanje iz te uredbe. Kakršna koli začasna prekinitev ne podaljšuje obdobja, določenega v Uredbi ter njeni Prilogi I in Prilogi II. O začasni prekinitvi se uradno obvestijo pristojni organi Zelenortskih otokov, ta informacija pa se objavi v seriji C Uradnega lista.
         
         
            Člen 6
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. junija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 269, 10.10.2013, str. 1.
         
            (2)  Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (UL L 303, 31.10.2012, str. 1).
         
            (3)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).
         
            (4)  Izvedbena uredba Komisije (EU) 2019/561 z dne 8. aprila 2019 o odobritvi začasnega odstopanja od pravil o preferencialnem poreklu iz Delegirane uredbe (EU) 2015/2446 Zelenortskim otokom za pripravljene ali konzervirane filete tuna (UL L 98, 9.4.2019, str. 13).
         
            (5)  Izvedbena uredba Komisije (EU) 2019/620 z dne 17. aprila 2019 o odobritvi začasnega odstopanja od pravil o preferencialnem poreklu iz Delegirane uredbe (EU) 2015/2446 Zelenortskim otokom za pripravljene ali konzervirane filete skuše in pripravljene ali konzervirane filete fregatnega trupca ali trupca (UL L 108, 23.4.2019, str. 1).
         
            (6)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
      
      
         
            PRILOGA I
            
                        
                           Zaporedna št.
                        
                     
                     
                        
                           Oznaka KN
                        
                     
                     
                        
                           Oznaka TARIC
                        
                     
                     
                        
                           Opis blaga
                        
                     
                     
                        
                           Obdobja
                        
                     
                     
                        Letna količina (v tonah neto teže)
                     
                  
                        09.1602
                     
                     
                        1604142100 
                        1604142690 
                        1604142800 
                        1604207050 
                        1604207055 
                        1604143190 
                        1604143690 
                        1604143800 
                        1604207099 
                        0304870090 
                        1604144120 
                        1604144629 
                        1604144820 
                        1604207045 
                        0304870020 
                        1604144130 
                        1604144830 
                     
                     
                        10
                     
                     
                        Pripravljeni ali konzervirani fileti in „loins“ črtastega tuna (Katsuwonus pelamis)
                        Pripravljeni ali konzervirani fileti in „loins“ rumenoplavutega tuna (Thunnus albacares)
                        Pripravljeni ali konzervirani fileti in „loins“ veleokega tuna (Thunnus obesus)
                        Pripravljeni beli tun (Thunnus alalunga)
                     
                     
                        1.1.2021 do 31.12.2021
                        1.1.2022 do 31.12.2022
                        1.1.2023 do 31.12.2023
                     
                     
                        5 000  ton
                        3 500  ton
                        2 500  ton
                     
                  
      
      
         
            PRILOGA II
            
                        
                           Zaporedna št.
                        
                     
                     
                        
                           Oznaka KN
                        
                     
                     
                         
                     
                     
                        
                           Opis blaga
                        
                     
                     
                        
                           Obdobja
                        
                     
                     
                        Letna količina (v tonah neto teže)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Pripravljeni ali konzervirani fileti skuše (Scomber scombrus, Scomber japonicus, Scomber colias)
                     
                     
                        1.1.2021 do 31.12.2021
                        1.1.2022 do 31.12.2022
                        1.1.2023 do 31.12.2023
                     
                     
                        3 000  ton
                        2 500  ton
                        2 000  ton
                     
                  
                        09.1648
                     
                     
                        1604 20 90 
                        ex 1604 19 97 
                     
                     
                         
                     
                     
                        Pripravljeni ali konzervirani fileti fregatnega trupca ali trupca (Auxis thazard, Auxis rochei)
                     
                     
                        1.1.2021 do 31.12.2021
                        1.1.2022 do 31.12.2022
                        1.1.2023 do 31.12.2023
                     
                     
                        1 000  ton
                        1 000  ton
                        1 000  ton
                     
                  
      
      
         
            PRILOGA III
            Ukrepi iz člena 4(4), o katerih poročajo pristojni organi Zelenortskih otokov
            Poročilo iz člena 4(4) vsebuje podroben opis ukrepov, ki so jih sprejeli pristojni organi Zelenortskih otokov za zagotovitev, da:
            
                        (a)
                     
                     
                        se preverjanja statusa porekla izdelkov na zahtevo carinskih organov držav članic opravijo za vsak zahtevek v rokih iz člena 109 Izvedbene uredbe (EU) 2015/2447;
                     
                  
                        (b)
                     
                     
                        preverjanja statusa porekla proizvodov morskega ribolova iz člena 44(1)(h) Delegirane uredbe Komisije (EU) 2015/2446 vključujejo preverjanje kraja ulova in da preverjanja statusa porekla drugih proizvodov iz morja, pridobljenih zunaj teritorialnega morja, iz člena 44(1)(h) navedene delegirane uredbe vključujejo preverjanje pogojev lastništva plovil;
                     
                  
                        (c)
                     
                     
                        se kontrole iz člena 108(1)(b) Izvedbene uredbe (EU) 2015/2447 izvajajo pri izvoznikih v časovnih presledkih, določenih na podlagi ustreznih meril analize tveganja v skladu s členom 108(2) navedene izvedbene uredbe;
                     
                  
                        (d)
                     
                     
                        so izvozniki in državni uradniki Zelenortskih otokov ustrezno obveščeni o pravilih o preferencialnem poreklu za namene GSP in s tem povezanih postopkih z ustreznimi navodili, usposabljanji, seminarji in/ali spletnimi informacijami.
                     
                  Poročilo o ukrepih iz točke (a) za vsak zahtevek za preverjanje porekla, prejet od carinskih organov držav članic, vsebuje naslednje elemente:
            
                        •
                     
                     
                        sklic in datum zahtevka za preverjanje porekla,
                     
                  
                        •
                     
                     
                        državo članico, ki je poslala zahtevek [država članica prosilka],
                     
                  
                        •
                     
                     
                        datum prejema zahtevka s strani pristojnih organov Zelenortskih otokov,
                     
                  
                        •
                     
                     
                        zadevne izdelke (oznaka HS in poimenovanje izdelkov),
                     
                  
                        •
                     
                     
                        datum, ko je bil odgovor poslan državi članici prosilki,
                     
                  
                        •
                     
                     
                        razloge za kakršno koli zamudo pri odgovarjanju na zahtevek, če je to ustrezno,
                     
                  
                        •
                     
                     
                        oceno zahtevka s strani pristojnih organov Zelenortskih otokov (tj. ali je bilo poreklo, navedeno v navedbi o poreklu, potrjeno ali ne).
                     
                  Poročilo o ukrepih iz točke (c) vsebuje naslednje elemente:
            
                        •
                     
                     
                        število opravljenih kontrol,
                     
                  
                        •
                     
                     
                        merila za analizo tveganja, ki jih pristojni organi uporabljajo za oceno tveganja in določitev časovnih presledkov med rednimi pregledi izvoznikov,
                     
                  
                        •
                     
                     
                        metodologijo, uporabljeno med kontrolami,
                     
                  
                        •
                     
                     
                        informacije o tem, ali so pristojni organi od (nekaterih) izvoznikov zahtevali, da predložijo kopije ali seznam navedb o poreklu, ki so jih pripravili, da bi izvedli kontrole iz člena 108(1)(b) v skladu s členom 108(2) Izvedbene uredbe (EU) 2015/2447,
                     
                  
                        •
                     
                     
                        informacije o tem, ali so kontrole pokazale, da izvozniki na Zelenortskih otokih razumejo veljavna pravila o poreklu in s tem povezane postopke,
                     
                  
                        •
                     
                     
                        kakršne koli sprejete popravne ukrepe in/ali kazni, naložene izvozniku, ker je podal nepravilno navedbo o poreklu.
                     
                  Poročilo o ukrepih iz točke (d) vključuje navodila, dokumente in gradivo za usposabljanje o pravilih o preferencialnem poreklu za namene GSP in s tem povezanih postopkih, ki se uporabljajo za obveščanje izvoznikov in državnih uradnikov Zelenortskih otokov.
            V poročilih iz člena 4(3) in (4) se posodabljajo informacije iz predhodnih poročil.